CELEX: 62015TN0472
Language: lv
Date: 2015-08-13 00:00:00
Title: Lieta T-472/15 P: Apelācijas sūdzība, ko par Civildienesta tiesas 2015. gada 3. jūnija spriedumu lietā F-78/14 Gross/EĀDD 2015. gada 13. augustā iesniedza Eiropas Ārējās darbības dienests (EĀDD)

19.10.2015   
            
            
               LV
            
            
               Eiropas Savienības Oficiālais Vēstnesis
            
            
               C 346/32
            
         Apelācijas sūdzība, ko par Civildienesta tiesas 2015. gada 3. jūnija spriedumu lietā F-78/14 Gross/EĀDD 2015. gada 13. augustā iesniedza Eiropas Ārējās darbības dienests (EĀDD)
   (Lieta T-472/15 P)
   (2015/C 346/38)
   Tiesvedības valoda – franču
   
      Lietas dalībnieki
   
   
      Apelācijas sūdzības iesniedzējs: Eiropas Ārējās darbības dienests (EĀDD) (pārstāvji – S. Marquardt un M. Silva)
   
      Otrs lietas dalībnieks: Philipp Oliver Gross (Brisele, Beļģija)
   
      Apelācijas sūdzības iesniedzēja prasījumi:
   
   
               —
            
            
               atcelt Eiropas Savienības Civildienesta tiesas (trešā palāta) 2015. gada 3. jūnija spriedumu lietā F-78/14 (Gross/EĀDD);
            
         
               —
            
            
               apmierināt apelācijas sūdzības iesniedzēja pirmajā instancē izvirzītos prasījumus;
            
         
               —
            
            
               piespriest atbildētājam apelācijas tiesvedībā atlīdzināt tiesāšanās izdevumus.
            
         
      Pamati un galvenie argumenti
   
   Savas apelācijas sūdzības pamatošanai tās iesniedzējs izvirza septiņus pamatus, no kuriem daži attiecas uz novērtēšanas sistēmu, bet pārējie uz paaugstināšanas amatā sistēmu.
   
               —
            
            
               Par novērtēšanas sistēmu
               
                           1.
                        
                        
                           Pirmais pamats ir saistīts ar Eiropas Savienības Civildienesta noteikumu (turpmāk tekstā – “Civildienesta noteikumi”) 43. panta pārkāpumu, pierādīšanas pienākuma sadales noteikumu pārkāpumu, aizlieguma pārsniegt prasījuma robežas neievērošanu un apelācijas sūdzības iesniedzēja tiesību uz aizstāvību pārkāpumu.
                        
                     
                           2.
                        
                        
                           Otrais pamats ir saistīts ar tiesas pārbaudes robežu pārkāpumu. Apelācijas sūdzības iesniedzējs norāda, ka pārsūdzētajā spriedumā Civildienesta tiesa (turpmāk tekstā – “CDT”) vairākkārt pārsniedz tai noteiktās pārbaudes robežas un sliecas tam izvirzīt pienākumu izveidot noteiktu novērtēšanas sistēmu.
                        
                     
                           3.
                        
                        
                           Trešais pamats ir saistīts ar kļūdu tiesību piemērošanā attiecībā uz skaitļos neizteiktas novērtēšanas sistēmas neobjektivitāti un Civildienesta noteikumu 43. panta pārkāpumu.
                        
                     
                           4.
                        
                        
                           Ceturtais pamats ir saistīts ar LESD 266. panta pārkāpumu, jo, daļēji atceļot apstrīdēto lēmumu, CDT ir padarījusi par neiespējamu pārsūdzētā sprieduma izpildi, nepieļaujot citus pārkāpumus. Apelācijas sūdzības iesniedzējs norāda, ka, lai arī apstrīdētā lēmuma 4. pants ir prettiesisks, atbildētāja apelācijas tiesvedībā nopelnu atkārtota salīdzināšana ar citu viņa līmeņa amatā paaugstināmo ierēdņu nopelniem būtu jāveic, izpildot pārsūdzēto spriedumu, pamatojoties uz novērtējuma ziņojumiem, kuri, kā atzinusi CDT, neļauj šo analīzi veikt uz objektīviem un salīdzinošiem pamatiem.
                        
                     
         
               —
            
            
               Par paaugstināšanas amatā sistēmu
               
                           5.
                        
                        
                           Piektais pamats ir saistīts ar aizlieguma pārsniegt prasījuma robežas neievērošanu un apelācijas sūdzības iesniedzēja tiesību uz aizstāvību pārkāpumu.
                        
                     
                           6.
                        
                        
                           Sestais pamats ir saistīts ar pierādīšanas pienākuma sadales noteikumu pārkāpumu.
                        
                     
                           7.
                        
                        
                           Septītais pamats ir saistīts ar kļūdu tiesību piemērošanā, atzīstot, ka apelācijas sūdzības iesniedzējs ir pārkāpis Civildienesta noteikumu 45. pantu.